Actualizare: Procurorii botoșăneni explică situația legată de un primar inculpat într-un dosar penal, declarat decedat în timp ce era viu. Parchetul de pe lângă Judecătoria Botoșani a emis un comunicat de presă în care notează că dosarul penal în care primarul din Cristești, Lucian Borfotină, este cercetat a fost clasat după ce anchetatorii au comunicat instanței că a decedat. Procurorii susțin că, de fapt, s-au referit la fostul primar din Cristești, Ioan Aciobăniței, care a murit pe 15.05.2017. Elena Brehuiescu, femeia care a formulat plângerea penală nu a avut absolut nimic de împărțit cu acesta, ci cu actualul primar Lucian Borfotină, pe care îl acuză de o serie întreagă de infracțiuni comise cu scopul de a o concedia din Primăria Cristești.

Primarul unui comune din județul Botoșani ar fi fost declarat decedat, în acte, ca să scape de un dosar penal. Edilul era anchetat de procurori, după ce ar fi concediat o angajată, în mod abuziv.

Deşi este viu şi nevătămat, primarul comunei Cristeşti, Lucian Borfotină (PSD) a fost declarat decedat într-o comunicare oficială a Parchetului de pe lângă Judecătoria Botoşani, semnată chiar de către prim procurorul Dorina Dragomir.

El era cercetat penal alături de secretarul comunei Cristeşti, Bogdan Peţenchea, într-un dosar penal pentru neglijenţă în serviciu, mai multe abuzuri şi falsuri. Cei doi au fost reclamaţi de o fostă angajată a primăriei, care fusese concediată.

Reclamanta a observat că, după doi ani și mai multe plângeri civile şi penale, nu s-au făcut mulţi paşi procedurali în anchetă, astfel că a contestat modul în care s-a desfăşurat urmărirea penală.

Judecătorul i-a dat dreptate, constatând că singurele acte procedurale au fost audierea primarului şi secretarului din Cristeşti, fără administrarea altor probe. Acesta a solicitat lămuriri asupra dosarului instrumentat de către Parchetul de pe lângă Judecătoria Botoşani.

„Vă facem cunoscut că în dosarul penal nr, 4338/P/2017, având ca obiect plângerea penală formulată de B. Elena , s-a dispus la data de 30.09.2019 clasarea cauzei cu privire la infracţiunea prevăzută de art. 298 Cod Penal, întrucât a intervenit decesul făptuitorului”, a comunicat Parchetul.

Subiectele tale preferate sunt și la Știrile Digi FM. Ca să știi!

Pe aceeași temă